एकॉन

पृष्ठभूमि

एकॉन ने साक्षात्कारों में यह दावा किया हैं कि उनका पूरा नाम ऑलिऑन दमाला बूगा टाइम पुरु नाका लु लु लु बदारा एकॉन थियम हैं। हालांकि एकॉन के वैध नाम और जन्मतिथि के बारे में संदेह और विवाद है। एकॉन को आमतौर पर ऑलिऑन थियम के रूप में ही जाना जाता है। एकॉन के पूरे नाम के लम्बे आकार सहित, एकॉन का पूरा नाम ऑलिऑन बदारा थियम तथा ऑलिऑन बदारा थियम के रूप में भी सूचित है और About.com ने दावा किया है कि उनके मध्यनाम को स्वतंत्र रूप से कभी सत्यापित नहीं किया गया है। उनकी जन्मतिथि के संबंध में कुछ मीडिया संस्थानों ने यह सूचित किया है कि एकॉन का जन्म 1981 में हुआ था। AP सहित अन्य सूत्रों ने यह सूचित किया है कि एकॉन का जन्म 1973 में हुआ था और सेनेगली डॉक्टर मागुये सेक ने प्रसव-कर्म संपादित किया था।
'द स्मोकिंग गन' द्वारा प्रकाशित कानूनी दस्तावेजों में एकॉन का नाम ऑलिऑन दमाला थियम और उसकी जन्मतिथि 30-04-1973 या 16-04-1973 सूचित की गयी है, जबकि BBC के वक़्तव्यानुसार उसका जन्म 14 अक्टूबर 1981 को हुआ था। स्मोकिंग गन में छपे लेख के अनुसार "सभी सूत्रों के हवाले से, उसका जन्म 16 अप्रैल 1973 में हुआ था". VIBE को दिए गए एक साक्षात्कार के दौरान जब उसकी उम्र पूछी गयी तब एकॉन ने प्रत्युत्तर में कहा, "एक ही चीज़ जो मैं छिपाता हूं वह है मेरी उम्र....इससे पहले कि मैं झूठ बोलूं, मैं कुछ भी न कहूंगा". अनेक मीडिया माध्यमों के द्वारा यह सूचित किया जाता रहा है कि प्रमाण-पत्र के मुताबिक उनका जन्म 1977 में हुआ था।

प्रारंभिक जीवन

ख्यातिप्राप्त सेनेगली तालवाद्यक मोर थियम के बेटे एकॉन एक संगीतमय वातावरण में पले-बढ़े और जेम्बे (djembe) सहित अनेक वाद्य-यंत्रों को बजाना सीखा. उनका जन्म U.S.A. के सेन्ट लुइ, मिस्सौरी में हुआ था ताकि उन्हें अप्रवास की प्रक्रिया से न गुजरना पड़े, लेकिन 7 वर्ष की उम्र तक सेनेगल के डकार में रहने के बाद, 15 वर्ष की आयु तक अमेरिका और सेनेगल, दोनों देशों में कुछ समय बिताया और फिर न्यू जर्सी के जर्सी सिटी में स्थायी रूप से स्थानातरित हो गए।

3 साल के कथित कारावास के दौरान उन्होंने अपनी संगीत की क्षमताओं को और अपनी संगीत सम्बन्धी योग्यताओं को समझना और विकसित करना शुरू कर दिया. एकॉन की अनूठी पश्चिमी-अफ्रीकी मिश्रण शैली, कौशल एवं संचालन ने अंतत: यूनिवर्सल म्युज़िक कम्पनी के अधिकारियों का ध्यान आकर्षित कर लिया। एकॉन ने अपने घर में बने स्टूडियो में ही गाने लिखना और रिकॉर्ड करना शुरू कर दिया. SRC/युनीवर्सल ने इन टेपों को सुना और जून 2004 में एकॉन के पहले LP 'ट्रबल ' को रिलीज़ किया। यह एल्बम एकॉन के पश्चिमी-अफ्रीकी रेशमी कंठ-स्वर तथा पूर्वी तटीय और दक्षिणी तालों का मिश्रण हैं। एकॉन के अधिकतर गाने जेल के सेल के दरवाज़े की झनझनाहट तथा 'कॉन्विक्ट' शब्द के उच्चारण के साथ आरम्भ होते हैं।

व्यक्तिगत जीवन

एकॉन एक मुसलमान हैं और जैसा वह स्वंय बताते हैं कि अपनी धार्मिक आस्था के कारण उन्होंने कभी भी शराब नहीं पी. उसके बारे में अफवाह है कि उसकी तीन पत्नियां हैं, हालांकि उसने बयान दिया है कि तोमेका नाम की उसकी केवल एक ही पत्नी है। ब्लेंडर के साथ अपने साक्षात्कार के दौरान एकॉन ने स्पष्ट किया कि उसके अलग-अलग स्त्रियों से छ: बच्चे हैं। एकॉन का यह भी दावा है कि उसका उसके बच्चों के साथ घनिष्ठ संबंध है और वह अपने परिवार को जन-समागम से दूर, सर्वथा निजी रखना चाहता है। वह यह भी स्वीकार करता है कि उसके धर्म ने उसे एक बेहतर इंसान बनाया है और दूसरों के साथ व्यवहार करने के लिए मार्गदर्शन किया है।

अफ्रीका के असहाय बच्चों के लिए, कॉनफिडेंस फाउन्डेशन नाम की उसकी एक दातव्य संस्थान भी है। एकॉन दक्षिण अफ्रिका में एक हीरे की खान के भी मालिक हैं और कॉन्फ्लिक्ट डायमंड्स के अस्तित्व को नकारते हैं (अन्यथा अप्रासंगिक रूप से ब्लड डायमंड्स के रूप में भी जाना जाता है); "मैं कॉन्फ्लिक्ट डायमंड की बात पर विश्वास नहीं करता". वह केवल एक फिल्म है। आप ही सोचिए, क्या मूवी आने तक किसी ने कॉन्फ्लिक्ट डायमंड के बारे में कुछ नहीं सोचा। हालांकि, उन्होंने अब स्वीकार कर लिया हैं कि 'ब्लड डायमण्ड' का अस्तित्व है और वे खुद अफ्रीका की एक ऐसी खदान के आंशिक हिस्सेदार हैं, जो ब्लड डायमण्ड के इस्तेमाल के विरूद्व है और साथ ही इस खदान की आय से स्थानीय निवासियों की आर्थिक सहायता भी करते हैं। ऐसा आरोप है कि वे पहले मादक द्रव्य के व्यापारी थे लेकिन दिए गए साक्षात्कारों में उन्होंने दावे के साथ कहा कि उन्होंने स्वयं कभी नशे का सेवन नही किया, यद्यपि उनके गाने के कुछ बोल कुछ और ही संकेत देते हैं। उनके कथित आरोपों के अनुसार आपराधिक इतिहास के बावजूद वे इस बात की घोषणा करते हैं कि उन्होंने अपनी जिन्दगी बदल ली है।

2004-05: प्रथम प्रस्तुति : ट्रबल

एकॉन की एकक प्रथम पेशकश ट्रबल 29 जून 2004 को रिलीज़ हुई थी। इसने अनेक एकल गानों को जन्म दिया- "लॉक्ड अप" और "लोनली", "बेली डांसर (बनान्ज़ा)", "पॉट ऑफ़ गोल्ड" और "घेटो". यह एल्बम अपने नए रिकॉर्ड लेबल कॉन्विक्ट म्युज़िक से पहले रिलीज़ किया गया। ऐसा कहा जाता है कि उनके पहले एकल एल्बम की प्रेरणा उन्हें 'ग्रैंड थेफ्ट ऑटो' से मिली जिसके कारण उन्हें तीन साल की कैद की सजा मिली थी। "लॉक्ड अप" को संयुक्त राज्य में प्रथम सर्वश्रेष्ठ 10 में और UK में प्रथम श्रेष्ठ पांच का खिताब मिला. "घेटो" (यहूदी बस्ती) रेडियो हिट बन गया जब DJ ग्रीन लैनटर्न ने रैपर्स टुपैक (2Pac) और द नॉटॉरियस B.I.G. से कुछ गीतों में छन्द को जोड़कर रीमिक्स तैयार किया।

2005 में उन्होंने अपना एकल "लोनली" निकाला (जो बॉबी विन्टन के "मि. लोनली" का ही परिवर्तित रूप था). यह गाना बिलबोर्ड हॉट 100 के सर्वोत्तम पांच में और ऑस्ट्रेलिया, द युनाइटेड किंगडम तथा जर्मनी की लेखा सारिणी (चार्ट्स) में शीर्ष स्थान पर था। अप्रैल, 2005 में युनाइटेड किंगडम में उसका एल्बम प्रथम स्थान पर पहुंच गया। जब म्युज़िक चैनल द बॉक्स ने टॉप टेन का साप्ताहिक चार्ट निकाला जिसका निर्धारण वीडियो-अनुरोधों की गणना के आधार पर की गई थी, एकॉन का "लोनली" 15 सप्ताह में लम्बे समय तक बजने वाले गाने के चार्ट के प्रथम स्थान पर बना रहा. एकॉन ने न्यूजीलैण्ड रैपर सैवेज़ के साथ मिलकर मूनशाइन गाना रिलीज़ किया जिसे न्यूजीलैण्ड और ऑस्ट्रेलिया दोनों देशों में सफलता मिली और साथ ही न्यूजीलैण्ड के चार्ट में यह शीर्ष स्थान पर पहुंच गया। 2005 में यंग जीज़ी के पहले एल्बम लेट्स गेट इट: ठग मोटिवेशन 101 के "सोल सर्वाइवर" नाम के गाने के साथ उसने (एकॉन ने) समीक्षकों द्वारा प्रशंसित पहली अतिथि भूमिका की. उसी साल दिसम्बर में न्यू जर्सी में एक विवाद को केन्द्र कर उसमें मैनेजर रॉबर्ट मॉन्टानेज़ की गोली मारकर हत्या कर दी गयी।

2006-08: कॉन्विक्टेड

एकॉन का दूसरा एल्बम, कॉन्विक्टेड 14 नवम्बर 2006 को रिलीज़ हुआ। इसमें एमिनेम, स्नूप डोग और स्टाइल्स पी. का सम्मिलित सहयोग था। एमिनेम को पेश करते हुए पहला एल्बम "स्मैक दैट" अगस्त 2006 में रिलीज़ हुआ और लगातार पांच सप्ताहों तक बिलबोर्ड के हॉट 100 में दूसरे पायदान पर बना रहा. "आई वान्ना लव यू" (स्नूप डोग को पेश करते हुए) दूसरा एकल था जो सितम्बर में रिलीज़ हुआ, इसने एकॉन को बिलबोर्ड हॉट 100 में उसके पहले नम्बर वन एकल का तथा स्नूप को दूसरे स्थान का खिताब दिलाया। "आई वान्ना लव यू" संयुक्त राज्य के रेखापात्र (chart) में लगातार दो सप्ताह तक शीर्ष स्थान पर बना रहा. जनवरी 2007 में तीसरा एकल नम्बर "डॉन्ट मैटर" रिलीज़ हुआ जिसने उन्हें लगातार पहले और दूसरे हॉट 100 चार्ट के शीर्ष स्थान पर पहला सोलो नंबर बने रहने की योग्यता को प्रमाणित किया। "मामा अफ्रीका" यूरोपियन एकल के रूप में जुलाई 2007 में रिलीज़ हुआ, इसको लेकर UK में पहुंचने वाले 47 एल्बमों में से चौथा संपूर्ण एकल रिलीज़ हुआ।

संयोगवश "सॉरी, ब्लेम इट ऑन मी" एल्बम के प्लैटिनम (डिलक्स) संस्करण की रिलीज़ अगस्त 2007 की पहली पेशकश के रूप में पांचवां एकल था जो हॉट 100 के सातवें पायदान पर खड़ा रहा. डीलक्स संस्करण सम्पूर्ण रूप से 28 अगस्त 2007 को रिलीज़ हुआ। अंतिम एकल के रूप में "नेवर टूक द टाइम" की पुष्टि एकॉन ने की है। कॉन्विक्टेड "बिलबोर्ड" 200 पर की दूसरी पेशकश थी। इसके प्रथम सप्ताह में ही 2,86,000 प्रतियां बिक गईं. केवल छ: सप्ताह पश्चात् कॉन्विक्टेड की 1 मिलियन (1 मिलियन = 10 लाख) से अधिक रिकॉर्ड U.S में और 1.3 मिलियन से अधिक विश्वभर में बिक गईं. एल्बम को सात सप्ताह बाद प्लैटिनम और सोलह सप्ताह बाद डबल प्लैटिनम के प्रमाण-पत्र प्राप्त हुए. यह बिलबोर्ड 200 में शीर्ष 20 के पायदान पर लगातार 28 सप्ताह तक बना रहा और चार विभिन्न अवसरों पर नम्बर दो की चोटी पर पहुंच गया। 20 नवम्बर 2007 को RIAA ने इसे "ट्रिपल प्लैटिनम" का प्रमाण-पत्र दिया, तब तक इसकी 3 मिलियन से अधिक यूनिट अमेरिका में बिक चुकी थी। इसकी 4 मिलियन से अधिक प्रतियां दुनिया भर में बिक चुकी थी।
5 अक्टूबर 2006 को एकॉन ने हॉट 100 का रिकॉर्ड तोड़ दिया, क्योंकि "स्मैक दैट" ने 95वें नम्बर से 7वें नम्बर पर पहुंच कर चार्ट में 48 वर्षो में इतिहास में सबसे ऊंची छलांग लगा दी. इस छलांग को और अधिक ईधन मिला तब जब इसमें छठे प्रथम प्रसारण नम्बर हॉट डिजीटल सोंग्स में 67,000 डाउनलोड हुए. यह रिकॉर्ड कई बार टूटे. दिसंबर 2006 में, एकॉन के "स्मैक दैट" को 49वें एनुअल ग्रेमी अवार्ड्स में बेस्ट रैप/संग कोलाबोरेशन के लिए नामजद किया गया लेकिन जस्टिन टिम्बरलेक और T.I. के "माई लव" के सामने यह हार गया।

कानूनी कठिनाईयां

अप्रैल 2007 में, एकॉन को एक धर्म प्रचारक की 15 वर्षीया कन्या दानाह् (दीना) एलेन के साथ त्रिनीदाद एंड टोबैगो के क्लब में आयोजित एक प्रहसन प्रतियोगिता में अश्लील नृत्य करने के कारण आलोचना का सामना करना पड़ा जबकि क्लब ने यह दावा किया कि उसकी उम्र 21 साल थी, जो आयु सीमा से ऊपर थी। इस घटना को एकॉन के कर्मीदल के सदस्यों द्वारा फिल्माया गया और इसके बाद इंटरनेट पर अपलोड कर दिया गया। 20 अप्रैल 2007 को स्थानीय मीडिया, चैनल TV6, ने सार्वजनिक रूप से इस घटना का वीडियो क्लिप प्रसारित किया। रेडियो, टेलीविजन एवं ब्लोगोस्फियर की आलोचनाओं से घिर जाने के कारण वेरिज़ॉन वायरलेस ने एकॉन के गानों वाले संगीत की रिंगटोन को हटा दिया. वेरिज़ॉन ने यह भी फैसला किया कि वह द स्वीट एस्केप टूर को आर्थिक अनुदान नहीं देंगे जिसमे एकॉन वेन स्टेफनी के उद्घाटन कार्यक्रम में अभिनय करने वाले थे। जो भी हो, यूनिवर्सल म्युज़िक ग्रुप ने एकॉन के विरुद्ध कोई कार्रवाई तो नहीं की, लेकिन कॉपीराइट के उल्लंघन करने के मद्देनज़र उसने वीडियो की साझेदारी वाली साईट यूट्यूब से वीडियो क्लिप को हटा देने का निर्देश दे दिया. रूढ़िवादी भाष्यकार और पैरेंट्स टेलिविज़न काउंसिल के संस्थापक ब्रेंट बोजेल ने इसे "सामूहिक गैर जिम्मेदारी" कहा.
मिशेल मॉल्किन, लॉरा इनग्राहम और बिल ओ'रेली राजनीतिक टीकाकारों ने "नारियों की अवमानना" के लिए एकॉन की आलोचना की. मॉल्किन ने संगीत वीडियो एवं त्रिनिदाद के संगीत समारोह के छिटपुट दृश्यों को संकलित कर एकॉन के बारे में अपनी आलोचनात्मक टीका-टिपण्णी को यूट्यूब में अपलोड कर दिया और तब यूनिवर्सल म्युज़िक ग्रुप ने DMCA के प्रतिबन्ध की सूचना जारी कर उसे हटा देने को बाध्य कर दिया.
इलेक्ट्रॉनिक फ्रंटियर फाउंडेशन ने सदुपयोग का उदाहरण देते हुए इस निष्कासन को कॉपीराइट कानून के दुरूपयोग के रूप में लिया और इस द्वंद में मॉल्किन का साथ दिया. मई 2007 में, UMG ने वीडियो पर से अपना दावा हटा लिया और यूट्यूब को वीडियो वापस लौटा दिया.

3 जून 2007 को न्यू यॉर्क के फिशकिल में डचेज़ स्टेडियम में आयोजित WSPK के KFEST के संगीत समारोह में एक दर्शक ने एकॉन को लक्ष्य कर मंच पर एक वस्तु फेंकी. एकॉन ने उपस्थित भीड़ से कहा कि वस्तु फेंकने वाले की पहचान कर उसे मंच पर लाया जाए. सुरक्षा कर्मियों ने उस युवक को धर दबोचा और उसे मंच पर ले गए। एकॉन ने तब उसे भीड़ से खींच कर अपने कन्धों पर उठा लिया। इस गायक ने तब उस दर्शक को उछाल कर अपने कन्धों से वापस भीड़ में फेंक दिया. इस घटना के वीडियो की फिशकिल पुलिस द्वारा समीक्षा की गई। एकॉन ने दावा किया है कि घटना का मंचन किया गया था जबकि वास्तव में उसने अपने आगामी रिकॉर्ड को लक्ष्य कर इस अभिनय को अंजाम दिया. पुलिस प्रधान डोनाल्ड एफ. विलियम्स के अनुसार एक नाबालिग़ की खैरियत को खतरे में डालने जैसा एक हल्का अपराध तथा दूसरे दर्जे के उत्पीड़न जैसा एक उल्लंघन, आदि अभियोग दर्ज किए गए और एकॉन को 3 दिसम्बर 2007 को फिशकिल शहर के न्यायालय में दो आरोपों के लिए अभियुक्त बनाया गया।

2008-वर्तमान: फ्रीडम

2 दिसम्बर को एकॉन ने अपना नया एल्बम फ्रीडम रिलीज़ किया, जिसमे चार एकल: "राईट नाउ (ना ना ना)", "आई'एम सो पेड" (लिल वेन और यंग जीज़ी को पेश करते हुए), "ब्युटीफुल" (कार्डिनल ऑफिशल और कॉलबी ओ'डोनिस को पेश करते हुए) एवं वी डॉन्ट केयर का संग्रह था। 600,000 से अधिक एल्बमों की बिक्री से इस एल्बम ने स्वर्ण प्रतिष्ठा प्राप्त की.

आरोप

'द स्मोकिंग गन' ने अप्रैल 2008 में अपने प्रतिवेदन में एकॉन के अपराध एवं कारावास की कहानी को नमक मिर्च लगाकर नाटकीय ढंग से पेश किया है। वास्तव में एकॉन के दावे के अनुसार वह ऑटोमोबाइल्स चोरी के जाल में भागीदार थे और उन्होंने यह भी स्वीकार किया हैं कि उन्होंने तीन साल जेल में बिताए लेकिन कानूनी दस्तावेजों और साक्षात्कारों मे गुप्तचरों का भी शामिल होना दर्शाता हैं। एकॉन के इस कानूनी मुकदमे को "द स्मोकिंग गन" ने चुनौती देते हुए अस्वीकार कर दिया हैं। "द स्मोकिंग गन" के लेख के अनुसार, एकॉन किसी भी अपराध में अभियुक्त नहीं थे और जैसा कि पहले ही दावा किया गया हैं 1999 से 2002 तक उन्होंने जेल में समय नहीं गुजारा. उन्होंने कहा कि "द स्मोकिंग गन" की उसे "बदनाम" करने की कोशिश "कोई मायने नहीं रखता क्योंकि यह ऐसा कुछ है जिसे वह भूल जाने की कोशिश कर रहे हैं". एकॉन ने मुहंतोड़ जवाब देते हुए कहा कि उन्होंने कभी भी तीन साल लगातार जेल में नहीं बिताए लेकिन हां छोटी-छोटी अवधियों के लिए अवश्य दंडादेश मिलते रहें हैं जिन्हें जोड़ कर तीन साल माना जा सकता है। उन्होंने उद्धरण देते हुए कहा कि इस बारे में "द स्मोकिंग गन" के लेख की भूल धारणा है।

एकॉन को मीडिया की आलोचना में अग्नि-वाण झेलने पड़े जिनके अनुसार दक्षिण अफ्रीका में उनकी हीरे की खदान कनफ्लिक्ट डायमंड्स का सूत्र है। इस मामले पर बोलते हुए, उन्होंने इंडीपेंडेंट न्यूजपेपर को कहा कि यह धारणा ब्लड डायमण्ड फिल्म की बनाई हुई है। उन्होंने जोरदार शब्दों में खंडन करते हुए दावा किया हैं कि हीरों के बारे में द्वंद की शुरुआत करने एवं समस्या को अतिरंजित कर तूल देने के लिए मूवी खुद जिम्मेदार है।

टेलिविज़न एवं फिल्म

एकॉन ने पुष्टि की है कि रियेलिटी टेलिविज़न कार्यक्रम वास्तव में उसमे काम के अंजाम हैं। इसे "माई ब्रदर्स कीपर्स" कहा जायेगा और मूल बात यह है कि एकॉन के लगभग एक-जैसे दीखने वाले दोनों भाई अटलांटा के दौरे पर जाएंगे तो लोग उन्हें एकॉन समझने की मूर्खता कर बैठेंगे. उन्हें VIP व्यवहार, लड़कियां और मुफ्त वस्तुएं मिलेंगी. एकॉन ने दावा किया हैं कि अटलांटा में लोगों ने उनके भाइयों को ही उसे समझने की कई बार भूल की हैं और इसी पर यह प्रदर्शन कार्यक्रम आधारित है।

एकॉन "इलीगल एलियेन" नाम की एक पूरी लम्बी मूवी बनाने की योजना बना रहे हैं। यह फिल्म उनके अपने ही जीवन की घटनाओं पर आधारित होगी और उनके किरदार में मेखी फाइफर अभिनय करेंगे. एकॉन ने अगस्त 2007 में पोलिश वेबसाईट INTERIA.PL को दिए गए एक साक्षात्कार में इस तथ्य की पुष्टि की हैं कि वे "कोकेन काउब्वायज" नाम की एक फिल्म पर काम कर रहें हैं जो मेडेलिन कारटेल (कोलम्बिया में मादक द्रव्यों के अवैध व्यापारी) के प्रधान परिचालक जॉन रॉबर्ट्स की कथा पर आधारित है। उसने वेरिजॉन वायरलेस के विज्ञापन में भी भूमिका निभाई और CSI: क्राइम सीन इन्वेस्टीगेशन धारावाहिक के "पॉप्पिं' टैग्स" नाम के एक एपिसोड में ओबी ट्राइस के साथ स्निच नाम का एक गाना भी गया।

30 नवम्बर 2007 में एकॉन ने बिग ब्रदर के घर "पिनोय बिग ब्रदर सेलेब्रिटी एडिसन 2 में केवल 100 सेकंड्स के लिए अतिथि के रूप में प्रवेश किया ताकि हाउसमेट्स उनसे मिल सकें.
WWE रॉ के 17 नवम्बर 2008 संस्करण में भी उन्हें सैनटिनो मारेला के साथ उपस्थित देखा गया। सैनटिनो इटालियन स्टीरियोटाइपिंग की वजह से उसने एकॉन के नाम की जगह "एकार्न" गलत नाम उच्चारित किया।

27 अप्रैल 2008 में डान्स ऑन सनसेट में कॉलबी ओ'डोनिस के साथ नज़र आए.

फैशन

फरवरी 2007 में एकॉन ने कॉन्विक्ट क्लोथिंग नाम की अपनी पोशाक की श्रृंखला जारी की. इसमें शहरी पहनावे डेनीम जीन्स, हुडिज़, टी-शर्ट और हैट शामिल हैं। ऑलिऑन, पुरुषों और महिलाओं के लिए हैं, जिसमे ब्लेजर्स, डेनिम जीन्स और अन्य आइटम हैं। इस कॉन्विक्ट कपड़ों के फैशन की श्रृंखला को प्रात्माहित करने के लिए एकॉन टिमोथी होंज़ के साथ MTV के डायरेक्ट इफेक्ट में नज़र आए.

पुरस्कार और नामांकन

2008 में एकॉन ने चार ग्रैमी अवार्ड्स के नामांकन प्राप्त किए जिनमें "बेस्ट पॉप कोलाबोरेशन विथ वोकल्स", "द स्वीट एस्केप", वेन स्टेफनी के साथ, बेस्ट R&B वोकल परफोर्मेंस बाई ए डूओ ऑर ग्रुप, टी-पेन के साथ, बारटेंडर के लिए, बेस्ट कोंनटेम्पोरेरी R&B एल्बम, कॉन्विक्टेड के लिए और बेस्ट रैप/संग कोलाबोरेशन, "आई वान्ना लव यु" के लिए, स्नूप डॉग के साथ, शामिल हैं। 2007 में एकॉन को अमेरिकन म्युज़िक अवार्ड्स से एकमात्र पुरस्कार फेवरिट सोल/R&B मेल आर्टिस्ट प्राप्त हुआ। कुल मिलाकर, एकॉन को बारह नामांकन से एक पुरस्कार प्राप्त हुआ है।